jkorsvik/nowiki_second_scrape_merged huggingface dataset:
Breve chronicon Ringsagerense

Breve chronicon Ringsagerense (latin, «kort krønike fra Ringsaker») er en kort krønike eller annal som ble opptegnet av sogneprestene i Ringsaker fra slutten av 1500-tallet til begynnelsen av 1700-tallet.
Annalene er opptegnet i et eksemplar av Missale Nidrosiense, Norges første trykte bok, som ble anskaffet til Ringsaker kirke i 1520, året etter at den utkom. Mange år senere begynte sogneprestene i Ringsaker å gjøre annalistiske opptegnelser i boken. Dette var naturlig, siden Missale Nidrosiense inneholdt et kalendarium. Annalene er ført på dansk og latin om hverandre, men mesteparten er på dansk.
En av de første omtalte begivenhetene i annalene er biskop Jens Nilssøns besøk på Ringsaker i 1576: 14. Januarii 76 visitavit hoc templum reuerendus vir D. Magister Joannes Nicolaj («14. januar [15]76 besøkte den ærede dr. magister herr Jens Nilssøn denne kirken»). Senere følger opptegnelser om dødsfall blant standspersoner i Ringsaker og nabobygdene, samt om viktige begivenheter innenlands og utenlands, som bybrannen i Oslo i 1624, Danmark-Norges inntreden i tredveårskrigen i 1627, Stralsunds beleiring i 1628 og Skiens bybrann i 1652. Omkring 1652 skrev sognepresten Alf Pedersøn ned sin egen livshistorie i boken. Fra 1652 til 1706 er det bare gjort antegnelser for hvert presteskifte på Ringsaker.
Boken kom senere til Det kongelige Bibliothek i København. Annalene ble trykt under tittelen Breve Chronicon Ringsagerense av Ludvig Daae i Historisk Tidsskrift i 1885.


== Bibliografi ==
Ludvig Daae: Breve Chronicon Ringsagerense, i Historisk Tidsskrift, s. 263–268.


== Eksterne lenker ==
Wenrenhua

Wenrenhua (kinesisk: 文人画) eller Nanzhonghua (南宗画) er en kinesisk  malerstil. Den ble benyttet av lærde amatørmalere, gjerne av embedsmenn som beskjeftiget seg med de fire kunster.

Den er en meget gammel kinesisk retning innen malerkunsten, men fant sin form mot slutten av Yuandynastiets tid (1280-1368), og sitt klassiske uttrykk med malere som embedsmannen Dong Qichang (1555-1636).
Stilen kalles også den sørlige skole (nanzhonghua), til forskjell fra den nordlige skole. Men dette er ikke egentlig geografiske karakteristikker; de er uttrykk som Dong Qichang utviklet og som har sin inspirasjon i Chan-buddhismen, som også har en nordlig og en sørlig skole - av religiøs karakter. 
Den sørlige skole er strengt tatt også for meget av en paraplybetegnelse til å sier å kunne peke på en formell skoleretning. Men generelt kan man si at dens malere pleide å arbeide ensfarget med tusj, fokuserte på ekspressive penselstrøk og hadde en mer impresjonistisk tilnærming enn den nordlige skoles mer formelle innretning mot detaljer, farger og tradisjonelt bundne metoder. 


== Utvalgte utøvere ==
Wang Wei (王維 699-759)
Dong Yuan (董源, 900-tallet)
Huang Gongwang (黄公望, 1269-1354)
Ni Zan (倪贊, 1301-74)
Wu Zhen (呉鎮, 1280-1354)
Wang Meng (王蒙, 1308-85)
Shen Zhou (沈周, 1427-1509)
Wen Zhengming (文徵明, 1470–1559)


== Litteratur ==
Farrer, Anne, in Rawson, Jessica (ed). The British Museum Book of Chinese Art, 2007 (2nd edn), British Museum Press, ISBN 9780714124469
JAANUS - Nanshuuga
Meccarelli, Marco.  "Chinese Painters in Nagasaki: Style and Artistic Contaminatio during the Tokugawa Period (1603-1868)" in Ming Qing Studies 2015 , pp. 175–236.
Sickman, Laurence, in: Sickman L. & Soper A., The Art and Architecture of China, Pelican History of Art, 3rd ed 1971, Penguin (now Yale History of Art), LOC 70-125675
Watson, William, Style in the Arts of China, 1974, Penguin, ISBN 0140218637
Festning Gossen

Festning Gossen (på tysk Festung Gossen) var en tysk betegnelse på forsvarsverkene som det nasjonalsosialistiske Tyskland lot anlegge på Aukra under andre verdenskrig for å samordne de militære aktivitetene i området.


== Referanser ==


== Kilder ==
Krigsdagbok


== Se også ==
Festung Norwegen
Festning Holland
Poznańs festning
Radio Studio 54 Network

Radio Studio 54 Network er en lokalradiostasjon for Locri i Calabria i Italia. Kanalen sender på FM-nettet og tilbyr også radio på internett.


== Historie ==
Radiokanalen ble grunnlagt 6. juni 1985 av Pietro Parretta og Francesco Massara, med hjelp av Enzo Gatto, Memmo Minniti, Pietro Musmeci. I starten hadde det navnet Radio DJ Club Studio 54. Det startet opp mer eller mindre som en lek, i tillegg til at ingen tjente penger fra radiostasjonens drift. Da Mammì law-loven trådte til kraft, ble det grunnlagt et selskap utfra denne leken.
I 1991 var radiostasjonen den første italienske radiostasjonen som brukte Radio Data System. In 1994 gikk radiostasjonen over til digitale sendinger, siden kvaliteten til digitale sendinger var bedre enn tilsvarende analoge sendringer. Radio Studio 54 Network var den første radiostasjonen i Calabria som gjorde dette.
Siden 1995 har radiostasjonen kunne sende radiosendingene sine utenfor de historiske grensene til Reggio Calabria, som utvidet kundebasen i Calabria og naboregionene. I 1998 endret radiostasjonen navn til Studio 54 Network.
I 2000 ble byggingen av det mobile studioet Stargate startet. Dette studioet skal markere begynnelsen på en måte radiostasjonen skal sende sendingene sine. De har planer om å sende sendinger fra bysentrum, i midten av store folkemengder.


== Studio 54 LiveTour ==
Studio 54 LiveTour er en utendørsforestiling som startet opp i 2000. Det er et reisende show som varer en hel dag, med gjester, musikk, spill, disco og annen underholdning. Det blir også strømmet over nettet.Studio 54 Stargate er det mobile studioet hvor radiokanalen holder til og kringkaster fra. Det er utstyrt for å være et fullstendig mobilt radio- og TV-studio, med tre konsoller: en for lyd og video, en for production og en for post-production.


== Referanser ==


== Eksterne lenker ==
Offisielt nettsted 
(en) Radio Studio 54 Network – kategori av bilder, video eller lyd på Commons 
webcast
Naval Base Kitsap

Naval Base Kitsap er en marinebase for den amerikanske marinen som ligger på Kitsap-halvøyen i delstaten Washington. Basen ble opprettet i 2004 da Naval Station Bremerton og Naval Submarine Base Bangor ble slått sammen.
Basen er den tredje største marinebasen i USA, og den eneste på vestkysten som har en tørrdokk med kapasitet til å ta imot hangarskip av Nimitz-klassen.


== Eksterne lenker ==
(en) Naval Base Kitsap – kategori av bilder, video eller lyd på Commons
Naval Station Newport

Naval Station Newport er en marinebase for den amerikanske marinen som ligger i byene Newport og Middletown i Rhode Island. På basen ligger også Naval War College og Naval Justice School.


== Eksterne lenker ==
(en) Naval Station Newport – kategori av bilder, video eller lyd på Commons
Tallahassee Lassie

«Tallahasee Lassie» er en amerikansk sang.


== Historie ==
Med tekst skrevet av sin mor forberedte Frederico Anthony Picariello (Freddy Cannon) en ny sang som han kalte «Rock and Roll Baby». Cannon produserte en demo, som Jack McDermott brakte med seg til låtskriver- og produsentteamet Bob Crewe og Frank Slay. De omarrangerte sangen og omskrev teksten. De tilbød seg å produsere mot å få 2/3 av komponistkrediteringene i gjengjeld.Den første innspillingen av sangen, nå med tittelen «Tallahassee Lassie» (Gitarsolo av studiomusikeren Kenny Paulson) ble avvist av flere plateselskaper, men ble så hørt av TV-programlederen Dick Clark, son var deleier i Swan Records i Philadelphia. 
Clark foreslo at sangen skulle bli re-redigert og overdubbet for å tilføye spenning, gjennom å flytte i forgrunnen og gjøre mer fremtredende det kraftige basstromme-soundet og tilføye håndklapping og Freddies rop «whoo!», som senere ble ett av hans kjennemerker.Singlen ble til slutt utgitt av Swan Records og selskapets president, Bernie Binnick, foreslo det nye artistnavnet Freddy Cannon.  


== Svensk versjon ==
Den svenske tittelen er «Dalahasses Lasse».


=== Innspilling ===
Max Orkester. Utgitt på singlen Habima HS 7021 i 1977.


== Listeplasseringer ==
Etter å ha blitt fremmet og suksessfull i Boston og i Philadelphia, begynte singlen gradvis å bli spilt på radiostasjoner nasjonalt.
I 1959 lå den så høyt som på en sjetteplass på Billboard Hot 100-listen, ble den første av hans 22 sanger til å ligge på Billboard-listen og lå også på en 13.-plass på R&B-singlelisten.  I Storbritannia, hvor hans første plater ble utgitt på Top Rank-labelen, lå den som # 17.


== Referanser ==
Staut

Staut er et folkrockband fra Bagn i Valdres (Innlandet) som ble etablert i 2010. Musikken er en kombinasjon av folkemusikk, rock og country, noe som avspeiler at de seks bandmedlemmene har ulik bakgrunn.


== Medlemmer ==
Gaute Lein Ausrød (vokal, gitar)
Ørnulf Juvkam Dyve (tangenter, kor, tekstforfatter)
Dag Arve Sandnes (gitar, mandolin)
Asle Tronrud (fele, kor)
Torgeir Bolstad (kontrabass, kor)
Frode Flatland (trommer, kor).


== Om gruppa ==
Gruppa spiller i hovedsak egne låter, med Ørnulf Juvkam Dyve som både tekstforfatter og låtskriver. I 2005 fikk han Målprisen av Valdres Mållag for god bruk av valdresdialekt i sitt musikalske arbeid.Videoen til låta «Sjå sole» ble lansert på vintersolvervsdagen 21. desember 2010. I 2011 var Staut et av landets mest turnerende band.


== Diskografi ==
2010 Staut (album)
2011 Eigarlaus (album)
2013 Stugureint (album)
2014 St. Peppersby (album)
2017 Ja (album)
2019 Makalaus (album)


== Referanser ==


== Eksterne lenker ==
(no) Offisielt nettsted 
(en) Staut på Discogs 
(en) Staut på MusicBrainz 
(en) Staut på Songkick
New Scientist

New Scientist er et ukentlig engelskspråklig internasjonalt vitenskapsmagasin, som siden 1996 også har drevet et nettsted, og som dekker de seneste utviklingene og nyhetene innenfor vitenskap og teknologi for et allment publikum. Magasinet ble grunnlagt i 1956, og det er utgitt av Reed Business Information Ltd, et datterselskap av Reed Elsevier. Selskapet Albert E. Reed anskaffet seg New Scientist da det ble sammenslått med IPC Magazines i 1970, og beholdt magasinet da det solgte det meste av sine generelle magasiner i et utkjøp av bedriftsledelsen til hva som i dag er IPC Media.
Magasinet dekker aktuelle utviklinger, nyheter og kommentarer fra det vitenskapelige samfunnet og den akademiske verden, inkludert emner innenfor miljøspørsmål som klimaendringer. Det trykker også spekulative artikler som strekker seg fra det tekniske til det filosofiske, eksempelvis om framtidige tendenser innenfor vitenskap eller teknologi. Sentrale forskere blir tidvis intervjuet. Det er en leserseksjon som diskuterer tidligere artikler og tilsvarende diskusjonsforum på magasinets nettside. Magasinet er ikke redd for å være kontroversielt eller sensasjonalistisk, og hadde eksempelvis i januar 2009 et omslag med overskriften «Darwin tok feil».New Scientist er basert i London i England, og utgis i britiske, amerikanske og australske utgaver. Sumit Paul-Choudhury ble redaktør i 2011, etter at Roger Highfield forflyttet seg til National Museum of Science and Industry, de nasjonale museer for vitenskap og industri, i London.


== Referanser ==


== Eksterne lenker ==
(en) Offisielt nettsted
Oversvømmelsen av Guleelven i 1034

Oversvømmelsen av Guleelven i 1034 var en naturkatastrofe i Songdynastiets tid i Kina. Den begynte med at en faskin brast ved Henglong. Dermed forlot Guleelven sitt tidligere leie og splittet seg i tre mer nordlige løp som førte over til daværende elvene Chihe, You og Jin.
De nye elveløpene oversvømte gjentatte ganger de rike jordbruksområdene rundt Dezhou og Bozhou. Songregjeringen forsøkte i fem år forgjeves å føre elven tilbake til sitt gamle leie, med 35 000 lønnsarbeidere, 100 000 utskrevne pliktarbeidere og bare i løpet av ett år 220 000 tonn ved og bambus. I 1041 ble forsøkene oppgitt. 
Oversvømmelsene førte til at inntektene til de nordlige provinsene falt til det halve. Mange skader som ikke var reparert bidro til å forverre at den enda større flommen som skulle følge i 1048 ved Shanghu. 


== Kilder ==
Elvin, Mark & Liu Cuirong (eds.) Studies in Environment and History: Sediments of Time: Environment and Society in Chinese History, pp. 555 ff. Cambridge Uni. Press, 1998. ISBN 0-521-56381-X. Accessed 15 Oct. 2011.
Saint James (Jamestown)

Saint James er en kirke på øya St. Helena og er en del av det anglikanske bispedømme av St. Helena. Kirken ligger i øyas hovedstad Jamestown og er også den eldste kirken på øya. Bygningen som i dag utgjør kirken ble reist i 1774.


== Historie ==
I 1657 gav Oliver Cromwell nye rettigheter til Det britiske ostindiske kompani, som fikk tillatelse til å befeste sine stasjoner. Dette gav også kompaniet retten til å kolonisere St. Helena, samt bygge befestninger for å sikre øya, som da ble underlagt den britiske kronen. Ettersom øya var meget viktig, særlig for skipene som kom fra India og skulle tilbake til Storbritannia, ble det bygget et relativt stort fort i hovedstaden Jamestown. Øya ble offisielt en del av samveldet 5. mai 1659.
Etter befestningen av hovedstaden vokste det til en by rundt fortet. Dette førte også til at et lite kapell ble bygget, på den tomten der Saint James står i dag. Dette var den aller første kristne bygningen på St. Helena. Ettersom det første kapellet her var relativt stort i forhold til bygningene som lå rundt, ble dalen kapellet lå i populært kalt Chapell Vally, eller Saint James Vally. Kapellet var et virkelig blikkfang, også fra havet.
I år 1671 kom den første utsendelse fra Den engelske kirken til øya, etter at kirken kompaniet var uenig på flere punkter. Derfor ble det sendt observatører, ikke bare til St. Helena, men til flere av koloniene, for å finne ut hvordan befolkningen og kirkene ble behandlet. Dette førte til at Saint James-kirken ble utvidet med midler fra Den engelske kirken, ettersom byens innbyggertall vokste kraftig. Den kirken som nå ble reist fikk navnet Saint James. Størrelsen var ikke så forskjellig fra kapellet, men bygget var nyere og mere tilpasset klimaet vi finner på øya. Likevel viste det seg at grunnmuren på bygget gav etter, noe som førte til at det ble revet og kirken som vi i dag kan se på øya ble reist. Dette skjedde i 1774.
Kirken ble modifisert i 1843 og bygd på i 1869. Kirkespiret ble av sikkerhetsgrunner byttet ut i 1980. Kirken som står i dag er den eldste anglikanske kirken sør for ekvator.. Kirken er en del av det historiske distriktet og er også fredet


== Sogn ==
Kirken er en del av sognet St James, i tillegg til Saint James kirken er det tre kirker til i sognet:

Saint John's, Upper Jamestown
Saint Mary's, The Briars
Saint Michael's, Rupert's Valley


== Referanser ==


== Eksterne lenker ==
Sogn på St. Helena
Saint Helenas arkiv
Faskin

Faskin (fra latinsk: fascis) er et knippe eller bunt med grener eller kvister som er bundet godt sammen. En faskin er vanligvis sylinderformet, 1-2 meter lang og opp til 0,5 m i diameter. 

Faskiner har hatt forskjellig anvendelse. Innen jordbruk har de vært benyttet som enkle støttemurer til å forsterke for eksempel bredden på kanaler og elver mot erosjon. De har også vært brukt for å lage midlertidige overganger over bløt jordsmon som over myrer. 
Innen militæret har de vært brukt dels som splintvern, her har sandsekker overtatt, dels som oppfylling av diker, grøfter, småelver, vollgraver og panserhindere.
Pionerer var ofte utstyrt med faskinkniver for å hugge skudd og kvist til faskiner. Fordelen er at en kan gjøre det fremkommelig med enkle stedlige materialer. Tilsvarende kan en utnytte bunter av for eksempel plastrør eller annet materiale som er tillgjengelig.
Navnet kommer fra fasces, som er en mindre bunt sammenbundne pinner som stammer fra et maktsymbol som ble benyttet i Romerriket.Ordet danner også grunnlaget for uttrykket fascisme. En finner fasces som maktsymbol også i politiets emblem.
Faskiner ble brukt som dekning av berg og steiner ved sprengning. Det var billig og effektiv måte å dekke til for utskyting av steinmasser. På midten/slutten av1950 årene begynte man å bruke (skytematter) laget av brukte bil og traktordekk og faskiner ble utfaset.


== Referanser ==
Frederiks (by)

Frederiks er en mindre by i Midtjylland på den gamle Alheden sydvest for Viborg med 1 887 innbyggere (2018). 


== Historie ==
Til de folketomme egnene på Alheden ble det på Frederik Vs tid innhentet kolonister fra breddene ved Rhinen. Den første gruppe av disse utvandret fra Frankfurt den 28. august 1759 til fots opp til den jyske hede. Flere kom til i 1760, men mange fant forholdene så utilfredsstillende at de forlot stedet og reiste til Volgaelven i Russland eller tilbake til Tyskland. Tilbake ble det omkring 50 familier bosatt i Havredal (Frederikshede) og Grønhøj (Frederikshøj). De begynte å dyrke poteter som ble solgt på markedet i Viborg, og fikk derfor tilnavnet kartoffeltyskere.Mitt mellom de to bebyggelsene ble Frederiks kirke oppført i 1765. Kolonistene var overveiende lutheranere, men det fantes også kalvinister samt en liten gruppe katolikker. Kirkesproget var tysk frem til 1856. 
Da jernbanen mellom Herning og Viborg ble anlagt i 1906 utviklet byen seg med stasjon, hotell og et sagbruk. Jernbanen ble nedlagt i 1972 og erstattet av buss.


== Referanser ==


== Eksterne lenker ==
Frederiks kirke på Alheden, gaarn-larsen.dk
Oversvømmelsen av Guleelven i 1048

Oversvømmelsen av Guleelven i 1048 var en naturkatastrofe ved Guleelven i Kina utløst av at en faskin ved byen Shanghu brast.Flomkatastrofen ble forverret av at den fulgte tett på en stor flom i 1034 som man ikke hadde kommet seg etter og som hadde etterlatt seg store skader og svakheter som ikke hadde latt seg reparere til tross for fem års anstrengelser. Man hadde forsøkt å tvinge elven tilbake i sitt gamle leie, men måtte melde pass i 1041, og forsøkte så å sikre de nye nedre løpene.Disse arbeider var ennå ikke sluttført i 1048. Den nye flommen endret igjen Guleelvens hovedløp, ved det at den forente seg med nedre del av elven Hai og forårsaket nye store skader i Songdynastiets nordige provinser. Deres inntekter sank nå til bare en femtedel av det de hadde vært før 1034.Det nye elveløpet holdt seg frem til oversvømmelsen i 1194. I dette hundreåret rykket kystlinjen ved det moderne Tianjin utover med om lag 23 kilometer.


== Referanser ==
Lucy Hale

Karen Lucille «Lucy» Hale (født 14. juni 1989 i Memphis i Tennessee) er en amerikansk skuespiller og sanger.


== Karriere ==


=== Skuespiller ===
Lucy Hale spilte Aria Montgomery i TV-serien Pretty Little Liars.
Hun har dessuten spilt i filmene The Sisterhood of Travelling Pants 2 (2008), Skrik 4 (2011) og A Cinderella Story: Once Upon a Song (2011). I sistnevnte film spilte hun hovedrollen. Hun har også hatt gjesteroller i TV-serier som The O.C., How I Met Your Mother, Private Practice og CSI: Miami.


=== Musikk ===
Hale satser også tungt på en karriere innenfor musikk, og signerte i juni 2012 en platekontrakt med Hollywood Records. Hun skal spille inn plate i løpet av 2012, og et album var planlagt å slippes i 2013. Det er blitt sagt at albumet skal være i countrysjangeren.


== Privat ==
Hun er sammen med skuespilleren Chris Zylka. Tidligere har hun hatt et forhold til David Henrie, en annen skuespiller.


== Filmografi ==


== Referanser ==


== Eksterne lenker ==
Offisielt nettsted 
(en) Lucy Hale – kategori av bilder, video eller lyd på Commons 
(en) Lucy Hale på Internet Movie Database 
(sv) Lucy Hale i Svensk Filmdatabas 
(da) Lucy Hale på Filmdatabasen 
(da) Lucy Hale på Scope 
(fr) Lucy Hale på Allociné 
(en) Lucy Hale på AllMovie 
(en) Lucy Hale hos Turner Classic Movies 
(en) Lucy Hale hos Rotten Tomatoes 
(en) Lucy Hale hos TV Guide 
(en) Lucy Hale hos The Movie Database
Tunfisk

Tunfisk (latin Thunnus) er en slekt i makrellfamilien.
I dagligtale brukes navnet «tunfisk» også om andre arter i makrellfamilien. Hermetisk tunfisk er for eksempel ofte bukstripet bonitt (Katsuwonus pelamis).
Tunfisken har fått status som utrydningstruet. Mellom årene 1970 og 2012 sank populasjonen med 74 prosent, og en årsak til dette kan være at fisken er svært populært til sushi.


== Kroppsbygning ==
Kroppen er spoleformet, langstrakt og litt flattrykt fra sidene. Ryggfinnene sitter tett. Første ryggfinne har 11–14 piggstråler; de fremste piggstrålene er mye lengre enn de bakre, noe som gjør at første ryggfinne har en konkav form. Andre ryggfinne har 12–16 bløtstråler, og bak den er det 7–10 småfinner. Brystfinnene har hele 30–36 bløtstråler, mer enn i noen av de andre slektene i makrellfamilien.
Hele kroppen er dekket av små skjell, unntatt hodet og forkroppen som har et panser av store skjell. Ryggen er metallisk mørkeblå, og buksiden hvitaktig. Småfinnene er sterkt gule, og har en svart kant hos flere arter. De fleste artene har svømmeblære. Sporden er svært smal med en kraftig utviklet langsgående kjøl, som har to mindre kjøler på hver side.


== Litteratur ==
B.B. Collette og C.E. Nauen (1983). FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date. FAO Fish.Synop. s. 80–93. ISBN 92-5-101381-0. 
Jeffrey B. Graham & Kathryn A. Dickson: Tuna comparative physiology. The Journal of Experimental Biology 207, The Company of Biologists 2004
Kurt Fiedler: Lehrbuch der Speziellen Zoologie, Band II, Teil 2: Fische. Gustav Fischer Verlag, Jena 1991, ISBN 3-334-00339-6
Bent J. Muus, Jørgen G. Nielsen: Die Meeresfische Europas. In Nordsee, Ostsee und Atlantik. Franckh-Kosmos Verlag, ISBN 3440078043


== Referanser ==


== Eksterne lenker ==
(en) Thunnus – oversikt og omtale av artene i WORMS-databasen 
(en) Thunnus i Encyclopedia of Life 
(en) Thunnus i Global Biodiversity Information Facility 
(no) Thunnus hos Artsdatabanken 
(sv) Thunnus hos Dyntaxa 
(en) Thunnus hos Fossilworks 
(en) Thunnus hos ITIS 
(en) Thunnus hos NCBI 
(en) Kategori:Thunnus – bilder, video eller lyd på Wikimedia Commons 
Thunnus – detaljert informasjon på Wikispecies
Predestinasjon

Predestinasjon (dannet av de latinske ordene pre som betyr «forut» og destinasjon, «bestemmelse») er læren om Guds forutbestemmelse av det enkelte menneske til frelse eller fortapelse. 
Utgangspunktet for tenkningen er troen på Guds allmakt og allvitenhet, og at ikke noe skjer uten at det er Guds vilje. Til grunn for læren ligger også forestillingen om at mennesket i seg selv er syndig og dermed fortapt, men at frelsen er et under, og denne skyldes at den troende er utvalgt til frelse ifølge Guds evige beslutning. 
Det nye testamente i Bibelen har ingen sammenhengende lære om predestinasjon, men mange utsagn kan tolkes til fordel for den (Rom 8,29; 9,18; Ef 1,4; Joh 6,70).
Dapa

Dapa er en kommune i den filippinske provinsen Surigao del Norte på øya Siargao. Ifølge en folketelling fra 2015 har den 23 787 innbyggere.


== Barangayer ==
Dapa er inndelt i 29 barangayer per 30. september 2019.


== Referanser ==


== Eksterne lenker ==
(en) Dapa, Surigao del Norte – kategori av bilder, video eller lyd på Commons
Padre Pios pilegrimskirke

Padre Pios pilegrimskirke (Chiesa di Padre Pio) er en kirke i San Giovanni Rotondo i Provinsen Foggia i Italia, tilhørende Kapusinerordenen i Foggia. Den ble innviet 1. juli 2004 og ble bygget til ære for den hellge Pio av Pietrelcina
Kirken har kapasitet til å ta imot 6 500 personer sittende til messe. Utenfor er det ståplass til 30 000. Kirken ble gitt så store dimensjoner på bakgrunn av det store antallet pilegrimer som årlig besøker stedet, og er etter Peterskirken den nest største i Europa.
Levningene etter Den hellige Pio har siden 19. april 2010 ligget i en glassarkofag i kirkens krypt.
Kirken er tegnet av den italienske arkitekten Renzo Piano, og ligger ved sykehuset Casa Sollievo della Sofferenza («Hjemmet for de lidendes tilflukt»), et stort italiensk sykehus og forskningssenter, grunnlagt av den hellige Pio.


== Eksterne lenker ==
Offisielt nettsted 
(en) Church of St. Pio of Pietrelcina in San Giovanni Rotondo – kategori av bilder, video eller lyd på Commons 
Jonathan Glancey, «In the name of the padre: Renzo Piano, co-creator of the Pompidou Centre, has pulled off another masterpiece», The Guardian, 30.september 2002, besøkt 11. oktober 2015